September 11,2018 02:56
हैदराबाद। तेलंगाना के जगतियाल जिले में मंगलवार की दोपहर एक बड़ा सड़क हादसा हो गया। इस हादसे में 23 लोगों की मौत हो गई है और 20 से ज्यादा लोग घायल हो गए हैं। सभी घायलों को अस्पताल में भर्ती करा दिया गया है। बताया जा रहा है कि सड़क परिवहन निगम की बस अनियंत्रित होकर खाई में गिर गई। स्थानीय लोगों के अनुसार बस कोंडागट्टू से जगतियाल लौट रही थी। सीएम केसीआर राव ने हादसे पर दुख जताते हुए मृतकों के परिजनों को 5 लाख रुपये मुआवजा देने का ऐलान किया है।
गौरतलब है कि कोंडागट्टू से जगतियाल लौट रही परिवहन निगम की बस शानिवारपेट गांव के नजदीक घाट रोड पर फिसल गयी और घाटी में गिर गई। परिवहन विभाग के अधिकारियों के अनुसार बस में करीब 40 यात्री सवार थे। हादसे का निरीक्षण करने पहुंचे अधिकारी ने बताया कि खाई मंे गिरने से 23 लोगों की मौत हो गई है।
ये भी पढ़ें- खूबसूरत ‘मासरताल’ बन सकता है पर्यटन का नया मुकाम, 2 अलग रंगों का ताल बना कौतूहल का विषय
यहां बता दें कि इस भीषण सड़क हादसे में घायल हुए 20 लोगों को अस्पतालों में भर्ती करा दिया गया है। राज्य के मुख्यमंत्री के चंद्रशेखर राव ने हादसे पर दुख व्यक्त करते हुए मरने वालों के परिजनों को 5 लाख रुपये सहायता राशि देने की घोषणा की है।
telangna bus accident road accident fall into valley 23 people killed injured people hospitalised chandrashekhar rao cm telangna परिवहन निगम की बस अस्पताल में भर्ती 5 लाख रुपये मुआवजा